Public procurement notice: Contract Notice
Published: 2023-02-08
Buyer: Hørsholm Kommune
Country: DK
Contract type: Services
Procedure: Restricted procedure
CPV classification: 71000000 | 71200000 | 71311300 | 71313400 | 71320000
Estimated value: 35000000 DKK
Submission deadline: 2023-03-10
Award criteria: The most economic tender

Technical requirements: Dette udbud angår Hørsholm Kommunes udbud af opgaven ”Totalrådgivning til udvikling og udvidelse af Rungsted Havn”, der udgør et samlet program bestående af flere delprojekter.
Hørsholm Kommune har over en længere periode arbejdet på flere scenarier for udvikling af Rungsted Havn og har nu besluttet at igangsætte den videre realisering af Programmet, hvorfor man igangsætter udbud af totalrådgiveropgaven (nærværende udbud) samt udbud af bygherrerådgiveropgave.
Totalrådgiver skal bistå Ordregivers bygherreorganisation i forbindelse med en indledende planlægning og prioritering af de delprojekter, som forventes gennemført som led i udviklingen og udvidelsen af Rungsted Havn.
Totalrådgiver skal også bistå med overordnet styring og optimering af det samlede Program samt teknisk rådgivning til de enkelte delprojekter.
Som angivet ovenfor i pkt. II.1.4 angår dette udbud en kontrakt vedr. totalrådgivning. Senere udbyder Hørsholm Kommune også en kontrakt vedr. Bygherrerådgivning til samme projekt.
En virksomhed kan godt både deltage i tilbudsgivningen af totalrådgiveraftalen og bygherrerådgiveraftalen, men den virksomhed, der får tildelt totalrådgiveraftalen kan ikke også blive tildelt bygherrerådgiveraftalen.
Udvikling og udvidelsen af Rungsted Havn består af flere delprojekter og synergiprojekter, der skal realiseres gennem en længere periode og tidsmæssigt forskudt.
På baggrund af et oplæg fra bestyrelsen i Rungsted Havn og en omfattende involvering af borgere og interessenter i og omkring havnen, samt et scenarieoplæg til udvikling af Rungsted Havn, har politikerne i Hørsholm Kommune besluttet at afsætte 120 mio. kr. til en gennemgribende modernisering af havnen. Hertil bidrager Rungsted Havn med 60 mio. kr., så den samlede bevilling i alt udgør 180 mio. kr. Såfremt det besluttes, at ét eller flere synergiprojekter indgår i Programmet, kan bevillingen øges med op til 90 mio. kr.
Totalrådgiveraftalen er baseret på ABR 18 vilkår, hvorunder både Totalrådgiver og Bygherre kan opnå ret til tidsfristforlængelse, herunder hvis opgaven indhold ændrer sig. Forventningen er at det sidste delprojekt er færdigtanlagt inden udgangen af 2029, men udførelse af synergiprojekter eller opståede forsinkelser kan betyde totalrådgiveraftalen forlænges.
Udvælgelsen sker på baggrund af, hvilke ansøgere, der kan påvise de bedste og mest relevante referencer. I denne vurdering lægges der vægt på, at der kan påvises relevante og aktuelle referencer i hver af de tre referencekategorier, samt at referencerne angår sammenlignelige projekter (rekreative byrum, landskaber og områder, komplekse projekter/programmer samt udvikling af havne eller lignende kystnære anlægsprojekter).
• At referencen angår et projekt med flere delprojekter og/eller synergiprojekter samt høj grad af biodiversitet og bæredygtighed.
• At referencen omfatter helhedsplan og/eller projektering af rekreative, gerne kystnære, landskaber, byrum og områder.
• At referencen viser fokus på samspillet mellem landskab, bygninger eller andre konstruktioner, herunder ift. arkitektur og funktionalitet.
• At referencen viser erfaring med styring (totalrådgivning) af komplekse projekter/programmer bestående af flere delprojekter og synergiprojekter.
• At referencen viser erfaring med håndtering af kompleks, gerne offentlig, bygherreorganisation, mange interessenter, brugerinddragelse samt politiske processer.

Eligibility requirements: En økonomisk aktør udelukkes fra deltagelse i udbuddet, hvis denne er omfattet af én eller flere af følgende obligatoriske udelukkelsesgrunde, jf. Udbudslovens § 134 a, § 135, stk. 1 - 3 og § 136, stk. 1, nr.1-4. Tillige udelukkes en økonomisk aktør hvis denne er omfattet af én eller flere af følgende frivillige udelukkelsesgrunde i Udbudslovens § 137, stk. 1, nr. 1 (om tilsidesættelse af forpligtelser inden for det miljø-, social- og arbejdsretlige område) og 2 (om insolvens mv.). En økonomisk aktør udelukkes således, hvis der ikke kan svares ”nej” til de i ESPD del III afsnit A-C nævnte udelukkelsesgrunde. Dette gælder dog ikke, hvis denne har fremlagt tilstrækkelig dokumentation for at den pågældende er pålidelig, jf. Udbudslovens § 138, eller hvis udelukkelsesgrunden vil være forældet på tidspunktet for beslutning om kontrakttildeling. Der henvises til Udbudslovens § 134 - 137 for yderligere beskrivelse af udelukkelsesgrundene, samt hvilken dokumentation den vindende tilbudsgiver skal kunne fremlægge, hvis Ordregiver anmoder herom.

Award value: 35000000